Előterjesztés Zalakaros Város Önkormányzat Képviselőtestülete 2023. április 27-én tartandó ülésére

Tárgy: Gyermekjóléti és gyermekvédelmi feladatok ellátása 
Az előterjesztést készítette: Sárempekné Bakonyi Judit igazgatási ügyintéző

Tisztelt Képviselőtestület!

A gyermekek védelméről és a gyámügyi igazgatásról szóló1997. évi XXXI. törvény 96. §. (6) bekezdése szerint a helyi önkormányzat a gyermekjóléti és gyermekvédelmi feladatainak ellátásáról minden év május 31-ig - a külön jogszabályban meghatározott tartalommal - átfogó értékelést készít, amelyet a képviselő-testület elé terjeszt. Az értékelést meg kell küldeni a gyámhatóságnak. A gyámhatóság az értékelés kézhezvételétől számított harminc napon belül javaslattal élhet a helyi önkormányzat felé. 
A 149/1997. (IX. 10.) Korm. rendelethez 10. számú melléklete szerint az alábbi tartalmi követelményeket írja elő a helyi önkormányzatok számára, a Gyvt. 96. §-ának (6) bekezdésében előírt átfogó értékelés elkészítéséhez:
I. A települési önkormányzat által készítendő átfogó értékelés tartalmi követelményei:
1. A település demográfiai mutatói, különös tekintettel a 0-18 éves korosztály adataira.
2. Az önkormányzat által nyújtott pénzbeli, természetbeni ellátások biztosítása:
- a rendszeres gyermekvédelmi kedvezményben részesülők száma, a rendkívüli gyermekvédelmi támogatásban részesültek száma, kérelmezőkre vonatkozó általánosítható adatok, elutasítások száma, főbb okai, önkormányzatot terhelő kiadás nagysága,
- egyéb, a Gyvt.-ben nem szabályozott pénzbeli vagy természetbeni juttatásokra vonatkozó adatok,
- gyermekétkeztetés megoldásának módjai, kedvezményben részesülőkre vonatkozó statisztikai adatok.
3. Az önkormányzat által biztosított személyes gondoskodást nyújtó ellátások bemutatása:
- gyermekjóléti szolgáltatás biztosításának módja, működésének tapasztalata (alapellátásban részesülők száma, gyermekek veszélyeztetettségének okai, válsághelyzetben levő várandós anyák gondozása, családjából kiemelt gyermek szüleinek gondozása, jelzőrendszer tagjaival való együttműködés tapasztalatai),
- gyermekek napközbeni ellátásának, gyermekek átmeneti gondozásának biztosítása, ezen ellátások igénybevétele, s az ezzel összefüggő tapasztalatok.
4. – 5. pontot a Gyvt hatályon kívül helyezte.
6.A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők működését engedélyező hatóság ellenőrzésének alkalmával tett megállapítások bemutatása.
7. Jövőre vonatkozó javaslatok, célok meghatározása a Gyvt. előírásai alapján (milyen ellátásokra és intézményekre lenne szükség a problémák hatékonyabb kezelése érdekében, gyermekvédelmi prevenciós elképzelések).
8. A bűnmegelőzési program főbb pontjainak bemutatása (amennyiben a településen készült ilyen program), valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása.
9. A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drogprevenció stb.).

A fenti jogszabályi előírás alapján évente az önkormány e kötelezettségének eleget tesz. A törvényi előírást követően 1998. december 16-án tartott ülésén tárgyalta első ízben a képviselőtestület a gyermekvédelmi tevékenységet, utoljára 2022. évben, és megállapította, hogy a gyermekvédelem törvény által előirt feltételei településünkön adottak, azok megvalósítása a gyermekek érdekeit szolgálja.

1. A település demográfiai mutatói, különös tekintettel a 0-18 éves korosztály adataira:


Zalakaros Város állandó lakosainak száma 2022. december 31. napján 2916 fő volt. (2021. évben 2830 fő) 
(tájékoztatásul a 2021. december 31. adatokat is közöljük) 
	
					         2021. dec. 31. 		2022. dec.31
Ebből a kiskorúak száma (0-18 év) 		407 fő		                425 fő

amely az alábbiak szerint oszlik meg:
-   0-5 éves – nem tanköteles korú	: 	129 fő		 	   145 fő
-   6-14 éves			        	: 	209 fő		               208 fő
-  15-18 éves				:   	  69 fő			     72 fő
			
A gyermekvédelemmel kapcsolatos hatósági tevékenységek, hatáskörök településünkön megoszlanak a települési önkormányzat, a Járási Gyámhivatal és a jegyzői hatáskörben végzendő ügyek tekintetében. 


2. Az önkormányzat által nyújtott pénzbeli, természetbeni ellátások biztosítása:

A gyermekvédelem területén a települési önkormányzat hatósági jogkörében eljárva rendszeres, és rendkívüli ellátásban részesítheti az arra rászoruló gyermekeket, továbbá gondoskodik a személyes gondoskodást nyújtó gyermekjóléti alapellátásról. A gyermekvédelem helyi rendszeréről szóló 5/2006.(II.10.), valamint a az egyes szociális ellátások helyi szabályairól szóló 3/2015.(II.26.) számú önkormányzati rendelet szerint e hatáskört - átruházott hatáskörében eljárva – a polgármester gyakorolta. 

A jegyző rendszeres gyermekvédelmi kedvezményre való jogosultságát 15 család 22 gyermeke részére állapította meg.
A rendszeres gyermekvédelmi kedvezményhez kapcsolódóan minden évben a gyermekek után egyszeri kiegészítés is társul augusztus és november hónapokban.

A települési támogatás létfenntartást veszélyeztető rendkívüli élethelyzetbe került családok, gyermekek esetében kerül megállapításra, illetve ugyancsak ezen a jogcímen vehető igénybe a iskoláztatási támogatás is. Az iskoláztatási támogatás mértéke általános iskolás gyermek esetében maximum a mindenkori nyugdíjminimum 50%-a, közép- és felsőfokú intézményben tanuló gyermek esetén maximum a nyugdíjminimum 60%-a lehet. 
Települési támogatás 2022. évben – iskoláztatási támogatás formájában – összesen 6 család 8 gyermeke részére lett megállapítva. Az erre fordított összeg: 119.700,- Ft.

Babakelengye támogatásban 22 fő részesült, összesen 2.200 000,- Ft összegben.

Települési támogatás a felsőoktatásban tanuló Zalakarosi fiatalok lakóhelyükhöz történő kötődés céljából és az oktatási intézménybe történő eljutás költségeinek enyhítésére nyújtandó támogatás -”Hazavárunk támogatás” – ra 2022. évben nem nyújtottak be kérelmet.

2011-ben Zalakaros Város Önkormányzat Képviselőtestülete 23/2011. (VI.10.) önkormányzati rendeletével a középfokú oktatási intézményben tanulmányokat folytató fiatalok támogatására tanulmányi ösztöndíjat alapított. Az ösztöndíjra 2022/2023. tanévre 3 tanuló nyert 10 hónapon keresztül havi 10 000 Ft támogatást.


Gyermekétkeztetés módja, kedvezményben részesülőkre vonatkozó statisztikai adatok 
a.) Zalakaros településen a nevelési, oktatási intézményekben megoldott a gyermekek étkeztetése. az oktatási, nevelési intézményekben saját konyha biztosítja az étkeztetést. A speciális étrendet igénylő gyermekek részére az étkezést is saját konyháról tudjuk megoldani, ahhoz a személyi és tárgyi feltételek rendelkezésre állnak. Az önkormányzat rendeletében étkezési-térítési díjkedvezményt nem állapított meg, így az intézményekben a Gyvt. 151. § (5)-(6) bekezdése szerinti normatív kedvezményt biztosítjuk a törvényben meghatározott jogosultsági kör számára. Az elmúlt évben az alábbiak szerint alakultak: 
Bölcsődei ingyenes étkezés: átlagosan napi 21 fő, bölcsődei kedvezményes étkezés: nem volt.  Az óvodai ingyenes étkezés: átlagosan napi 59 fő, óvodai kedvezményes étkezés: 0 fő, általános iskolai ingyenes étkezés: átlagosan napi 21 fő általános iskolai kedvezményes étkezés: átlagosan napi 32 fő 
b.) Szünidei gyermekétkeztetés
 A szünidei gyermekétkeztetés keretében – figyelemmel a települési önkormányzatok részére szociális szünidei gyermekétkeztetés céljából 2022. évben igénylés hiányában nem került támogatásra egy támogatásra jogosult gyermek sem.  
c.) Gyermekek napközbeni ellátásának biztosítása
 A Gyvt. 94. § (2) bekezdése alapján a települési önkormányzat feladata a gyermekek napközbeni ellátásának biztosítása. A Gyvt. 41. §.-a alapján a szünidő  időtartama alatt a gyermekek napközbeni ellátását 2022. évben nem igényelték.

 3. Az önkormányzat által biztosított személyes gondoskodást nyújtó ellátások bemutatása

Zalakarosi Család- és Gyermekjóléti Szolgálat
8749 Zalakaros, Zrínyi u. 2.
Telefon: 06-30/506-84-40
e-mail: csaladsegito.zalakaros@gmail.com



Fenntartói beszámoló a
Zalakarosi Család-és Gyermekjóléti Szolgálat 
2022. évi munkájáról

„Minden emberen segítsünk, ne nézzük, kicsoda, elég az az egy ok, hogy ember.”
Marcus Tullius Cicero

A Zalakarosi Család-és Gyermekjóléti Szolgálat általános adatai

Szolgálat megnevezése: Zalakarosi Család-és Gyermekjóléti Szolgálat
Telephely: 8749 Zalakaros, Zrínyi u. 2. 
Telefon: +36 30 506 8440
E-mail: csaladsegito.zalakaros@gmail.com
Családsegítő: Szabó Valéria
Tárgyi feltételek: A családsegítő külön irodával rendelkezik, mely a szükséges tárgyi eszközökkel felszerelt. Egy beépített szekrény, amiben a gondnokolt adományokból összeszedett ruhái találhatók, egy zárható szekrény, egy íróasztal és két szék van a helyiségben, így a helyiség lehetővé teszi az iratanyagok szakfeladatonként történő áttekinthető rendszerezését. A családsegítő irodája méretéből adódóan ügyfélfogadásra alkalmatlan.
[bookmark: _Toc96518270][bookmark: _Toc132121279]A család-és gyermekjóléti szolgáltatás biztosításának feltételei és módjai
· Szolgálatunk Zalakaroson és Zalamerenyén végzi a gyermekjóléti szolgáltatási és a családsegítéshez kapcsolódó tevékenységét, az önkéntes együttműködésen alapuló szociális segítő munkát. Továbbra is problémát jelent, hogy nincs megoldva a családsegítő helyettesítése, így az egy-két napos szabadságok alatt is el kell látnia a feladatait (telefonokat, ügyeket intézni, szükség esetén az ügyfelek rendelkezésére állni). A szolgáltatások biztosítását jelenleg 1 főállású munkatárs végzi, végzettsége megfelel a jogszabályi előírásoknak.
· A gyermekek védelmét pénzbeli, természetbeni és személyes gondoskodást nyújtó gyermekjóléti alapellátások, illetve gyermekvédelmi szakellátások, valamint meghatározott hatósági intézkedések biztosítják.
[bookmark: _Toc96518271][bookmark: _Toc132121280]A szolgáltatásaink célcsoportja
· Az általunk ellátott településeken a 0-100 éves korosztály a célcsoportunk. 
· Ügyfeleink, illetve családjaik általában életvezetési képességeik terén hátrányban vannak, a mindennapi életben olyan egészségügyi, szociális, mentális, vagy egyéb hátránnyal küzdenek, mely komplex támogatást, esetleg fejlesztést igényel a gyermekek megfelelő testi, lelki, erkölcsi fejlődésének biztosítása érdekében. 
· A Szolgálat támogatja azokat a felnőtt lakosokat is, akik életvezetési és egyéb szociális problémával küzdenek, annak érdekében, hogy személyiségük és testi lelki épségük megóvásra, illetve fejlesztésre kerüljön.
[bookmark: _Toc96518272][bookmark: _Toc132121281]Biztosított szolgálatatásaink és azok módjai
A Család-és Gyermekjóléti Szolgálat az 1997. évi XXXI. a gyermekek védelméről és a gyámügyi igazgatásról szóló törvény (továbbiakban Gyvt.), a 15/1998. (IV.30.) a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól szóló NM rendelet, illetve az 1993. évi III. a szociális ellátásokról és szociális igazgatásról szóló törvény alapján és végzi tevékenységeit.
· A Család-és Gyermekjóléti Szolgálat folyamatosan figyelemmel kíséri az ellátási körzetében élő gyermekek és családok szociális helyzetét, veszélyeztetettségét, meghallgatja a gyermekek panaszát, és annak orvoslása érdekében megteszi, illetve kezdeményezi a szükséges intézkedést/intézkedéseket. Elkészíti a gondozásba vett gyermek/családok cselekvési tervét. 
· Kezdeményezi/kezdeményezheti a települési önkormányzatnál új ellátások, szolgáltatások bevezetését (pl. tanyagondnoki szolgálat kialakítása, idősek nappali ellátása).  
· A családoknak a szociális, életvezetési és mentálhigiénés tanácsadást, az anyagi nehézségekkel küzdők számára a pénzbeli, természetbeni ellátásokhoz, továbbá a szociális szolgáltatásokhoz való hozzájutását megszervezi, szociális segítőmunkát végez, így a családban jelentkező működési zavarok, illetve konfliktusok megoldásának elősegítését.
· Az adósságterhekkel, lakhatási problémákkal küzdők, a fogyatékossággal élők, cselekvőképességet korlátozó, cselekvőképességet kizáró gondnokoltak, a szenvedélybetegek, a pszichiátriai betegek, a kábítószer-problémával küzdők, illetve egyéb szociálisan rászorult személyek és családtagjaik részére tanácsadás nyújtását biztosítja.
· A szolgáltatások igénybevétele (az ügyfél és/vagy az észlelő- és jelzőrendszer kezdeményezésére) önkéntes együttműködésen alapuló alapellátás és szociális segítő munka keretében, illetve a Családsegítő és Gyermekjóléti Központ ügyfélkörébe tartozó hatóság által kötelezetten védelembe vétel, nevelésbe vétel formájában kerül sor. A Család-és Gyermekjóléti Szolgálat szolgáltatásai térítésmentesek.
[bookmark: _Toc96518273][bookmark: _Toc132121282]A Család-és Gyermekjóléti Szolgálat szolgáltatásai 2022-ben
· a családsegítés, a családban jelentkező működési zavarok, illetve konfliktusok megoldásának elősegítése,
· az anyagi nehézségekkel küzdők számára a pénzbeli, természetbeni ellátásokhoz, továbbá a szociális szolgáltatásokhoz való hozzájutás megszervezése,
· egyéni esetkezelések,
· családokkal és egyénekkel végzett szociális segítő tevékenység,
· közvetítés más ellátásokba, szolgálatába,
· észlelő és jelzőrendszer működtetése,
· felkérésre környezettanulmány készítése,
· adományok gyűjtése, azok közvetítése,
· szociális, életvezetési és mentálhigiénés tanácsadás,
· munkahelykeresés, önéletrajz és motivációs levél megírásában segítségnyújtás,
· hivatalos ügyek intézésében való segítségnyújtás, különböző pénzbeli támogatások és ellátások ügyintézése, pl. nyugdíj, családtámogatások.
Továbbra is a segítő beszélgetés, információnyújtás és az ügyintézésben való segítségnyújtás leginkább jellemző a gondozás során végzett szakmai munkára. Jelentős számú a családlátogatások tevékenység, ami azt jelenti, hogy a családokat lakóhelyükön többször is meglátogatjuk a törvényben előírtak szerint. 
[bookmark: _Toc96518274][bookmark: _Toc132121283]Szabadidős és prevenciós programok szervezése, és megvalósítása
Egyszemélyes szolgálatként erre nincs lehetőségem, de a családok visszajelzései alapján lenne igény arra, főleg a gyermeket/gyermekeket egyedül nevelő szülők részéről, hogy nyáron tábort vagy más szabadidő hasznos eltöltését szolgáló programokat szervezzünk a településen élő gyermekeknek. 
[bookmark: _Toc96518275][bookmark: _Toc132121284]Adományok gyűjtése továbbítása
Az adományok gyűjtése, és közvetítése fontos számunkra, ezért Szolgálatunk minden ügyfele és a célcsoport számára adományokat közvetítettünk folyamatosan a tavalyi év folyamán is. Szolgálatunk koordinálja és eljuttatta a felajánlott adományokat a rászoruló személyeknek és azok családjának. 
[bookmark: _Toc96518276][bookmark: _Toc132121285]Veszélyeztetettséget észlelő és jelzőrendszer működtetése
Mivel a Család-és Gyermekjóléti Szolgálat a gyermekjóléti szolgáltatások első szintjén jelenik meg ezért a Szolgálat a családok még hatékonyabb elérésének érdekében észlelő és jelzőrendszert működtet. 

[bookmark: _Toc132121286]Felmerülő problémák a jelzőrendszer gyakorlati működtetése során

· Tapasztalataink alapján elmondható, hogy vannak a jelzőrendszerben olyan tagok, akikkel az együttműködés zökkenőmentes, rendszeres a kapcsolattartás, de vannak olyan tagok is, akikkel ritkán kell együttműködni, egy-egy esetnél, de ilyen esetekben sem volt probléma az együttműködéssel;
· a jelzőrendszer tagjai nem minden esetben vannak tisztában feladataikkal, kötelezettségeikkel, illetve kompetenciahatáraikkal;
· jellemző az egyes tagok leterheltsége is (pl. háziorvosi szolgálat, védőnő, rendőrség stb.)
· az információáramlás hiánya.

[bookmark: _Toc96518277][bookmark: _Toc132121287]2022. év statisztikája
A Zalakarosi Család- és Gyermekjóléti Szolgálat ellátási területe 2020-tól Zalakaros és Zalamerenye települések közigazgatási területe. Saját gépjármű használatával látjuk el a család- és gyermekjóléti szolgáltatás feladatait.
	Zalakaros
	Összesen
	Férfi
	Nő

	Állandó lakosság összesen
	2718
	1331
	1387

	Zalamerenye
	Összesen
	Férfi
	Nő

	Állandó lakosság összesen
	195
	97
	98

	Összesen:
	2913
	
	


Lakosságszám a 2 településen 2022. 01. 01. adatok alapján: 2 913 fő volt. 
[bookmark: _Toc132121288]Jelzések
Összesen 19 jelzés érkezett, egy gyermekbántalmazás, fizikai elhanyagolás ügyében, dee érkezett 20 szülő által aláírt jelzés egy más településen élő gyermekkel kapcsolatban, aki a jelzés tartalma szerint terrorizálja a társait. A jelzést a Szolgálat zártan kezelte. Érkezett jelzés középiskolás gyermek iskolai zaklatásával kapcsolatban is, ebben az esetben is felvettük a kapcsolatot a nagykanizsai oktatási intézménnyel.
	
	Óvoda
	Iskola
	Önkor-mányzat
	Rendőr-ség
	Házi-orvos, kórház
	Központ
	Pártfogó felügye-lő
	Védőnő
	Böl-csőde
	Lakos-ság
	CSÁO

	
	2
	4
	1
	2
	2
	3
	0
	1
	0
	4
	0


[bookmark: _Toc96518278][bookmark: _Toc132121289]Forgalom
[bookmark: _Toc96518279]A beszámolási időszakban a családsegítő és a gyermekjóléti szolgálatnál 75 fő ügyfél fordult meg. Együttműködési megállapodás: 35 fő, ami 15 családot jelent, összesen 19 gyermeket. Egyszeri esetkezelés: 30 fő. A Szolgálat forgalma: 455, ez a szám a forgalmi napló adatait mutatja, legalább ennyi alkalommal találkoztunk ügyfeleinkkel, illetve intéztünk ügyet ügyfeleinknek. 2022-es évben gondozás alatt álló családjaink közül egy került továbbításra költözés miatt, két család esetében pedig lezárásra az együttműködési megállapodás. 
2022-es évben egy gyermek volt védelembe vétel alatt, amely szeptemberben a felülvizsgálat során megszüntetésre került, azóta együttműködési megállapodás alapján vagyunk kapcsolatban a családdal, augusztus végén azonban költözött ide egy család Iharosberényből, ahol két gyermek szintén védelembe vétel alatt állt. A családdal kapcsolatban nem kaptunk iratanyagot és tájékoztatást sem a költözésükkel kapcsolatban a területileg illetékes családsegítőtől. Tájékoztattam a védőnőt és a Nagykanizsai Központot is. 2022-ben nevelésbe vétel alá egy gyermek volt (ID-ből) és két anya élt a településen, akinek két-két gyermeke  nevelésbe vétel alatt állt. A hölgy azóta elköltözött Németországba.  
Családsegítés keretében pedig 5 ügyféllel álltunk kapcsolatban, közülük kettő cselekvőképességet kizáró, egy fő pedig cselekvőképességet korlátozó gondnokság alatt áll, így feladat a gondnokkal való kapcsolattartás és közvetítés, orvosi ellátás intézése (gyógyszer íratás, időpont kérés orvosi vizsgálatra stb.).
[bookmark: _Toc132121290]Statisztika 
Környezettanulmányt kb. 25 esetben készítettünk, részben a gyámhatóság, részben az önkormányzat részére.
Több, mint 50 alkalommal juttattunk adományt rászoruló családoknak. 
Ideiglenes hatályú elhelyezésre, azonnali családból való kiemelésre Szolgálatunk 2022-ben nem tett javaslatot.
Gyámhatósági tárgyalásokon való részvételünk 2021-ban az alábbiak szerint alakult:
Első védelembe vételi tárgyalás: 1
Védelembe vétel felülvizsgálat: 2
Nevelésbe vétel felülvizsgálata: 0
Nevelésbe vételi tárgyalás: 0
Családba fogadás felülvizsgálata: 1

A Szolgálat által gondozott gyermekek és szülők száma 2022.01.01. – 2022. 12. 31. között (eseti ellátás adatai nélkül): 
	
	Alapellátás    
	Védelembe vétel
	Utógondozás, szakell.-ból kikerült
	Szakellátásban élő
	Összesen 

	Ellátott település neve
	gyerekek száma

	
	a
	b
	c
	d
	e

	Zalakaros
	25
	1
	
	1
	27

	Zalamerenye
	8
	0
	 
	 
	8

	Összesen
	33
	1
	0
	1
	35



Egyéb adatok (családsegítésben azok szerepelnek, akik esetében a gyermekek veszélyeztetése nem merült fel):

	Ellátott település neve
	Család-segítés    
	Magántanulói kérelem

	Zalakaros
	4
	0

	Zalamerenye
	0
	0 

	Összesen
	4
	0




[bookmark: _Toc132121291]Ellátottak köre 
· alacsony jövedelemmel rendelkező személyek, családok;
· életvezetési, életmód, gyermeknevelési problémával küzdő személyek, családok 
· magatartási problémás gyermekek;
· krízishelyzetbe kerülők (pl válás, gyermekelhelyezés, szeretett személy elvesztésével járó traumatizáló hatás);
·  időskorúak, egyedülálló személyek;
· csökkent munkaképességű személyek, fogyatékos személyek, gondnokság alatt álló személyek;
· szenvedélybetegek, pszichiátriai betegek, hajléktalanok;
· egészségügyi problémával küzdő személyek;
· szociális, életvezetési és mentálhigiénés sérültek;
· veszélyeztetettek (gyermekek, felnőttek egyaránt).
	Óvoda
	Iskola
	Önkor-mányzat
	Rendőr-ség
	Házi-orvos
	Kórház
	Pártfogó felügye-lő
	Védőnő
	Böl-csőde
	Lakos-ság
	CSÁO

	0
	0
	5
	2
	0
	4
	0
	0
	0
	2
	0


[bookmark: _Toc96518280][bookmark: _Toc132121292]Észlelő és jelzőrendszer

Tapasztalataink alapján elmondható, hogy a jelzőrendszeri tagok többségével az együttműködés zökkenőmentes, rendszeres a kapcsolattartás. Olyan tagok is vannak, akikkel ritkán kell együttműködni, egy-egy esetnél, de ilyen esetekben sem volt probléma az együttműködéssel. 
Esetkonferencián 3 alkalommal vettünk részt saját szervezésében a Nagykanizsai Család- és Gyermekjóléti Központtal közösen.


[bookmark: _Toc132121293]Az együttműködés kiterjed az alábbi személyekre, szolgáltatókra, szervezetekre

· egészségügyi szolgáltatást nyújtók: védőnők, háziorvosok, gyermekorvos, kórházi szociális munkások;
· személyes gondoskodást nyújtó szolgálatok (térségben működő más alapszolgáltatások)
· közoktatási intézmények részéről: bölcsőde, óvodák, általános és középiskolák gyermek- és ifjúságvédelmi felelősei, valamint a Nevelési Tanácsadó munkatársai;
· pártfogó felügyelők;
· rendőrség részéről főként a körzeti megbízott;
· jegyző, önkormányzatok, kisebbségi önkormányzatok;
· ZMKH Nagykanizsa Járási Hivatal Gyámügyi Osztálya;
· egyházak, civil szervezetek;
· munkaügyi hatóság, ügyészség és bíróság;
· társadalmi szervezetek: Magyar Vöröskereszt, Máltai Szeretetszolgálat;
· falugondnoki szolgálat; házi gondozók;
· kiemelten fontos és aktív az együttműködésünk a járásközpontban működő Nagykanizsai Család- és Gyermekjóléti Központtal.

[bookmark: _Toc96518281][bookmark: _Toc132121294]Szakmaközi esetmegbeszélés
A szolgálatnak továbbra is feladata veszélyeztetettséget észlelő és jelzőrendszer működtetése. Az évente legalább 6 alkalommal történő szakmaközi esetmegbeszélések alkalmával lehetőségünk van a tagoknak minél többször felhívni a figyelmét a jelzések időben történő megtételére, hogy ne akkor tegyék meg a jelzést, amikor az adott jelzőrendszeri tag a saját rendelkezésére álló eszközeivel már nem képes kezelni a felmerült helyzetet, hanem a veszélyeztető körülmény felmerülésekor azonnal. 
A Szolgálat kapcsolata a jelzőrendszer helyi tagjaival jó, ezt jelzi az a tény, hogy a legtöbb új kapcsolatfelvétel oka a jelzőrendszeri tagok által küldött információ volt.  Jelentős az ügyfelek vándorlása is, ezért fontos, hogy ne csak saját területünkön, hanem a környező települések, kistérségek szolgálataival/szakembereivel is jó kapcsolatot ápoljunk.

[bookmark: _Toc96518282][bookmark: _Toc132121295]Intézkedési terv
Szolgálatunknak minden évben el kell készítenie az éves intézkedési tervet. Ennek értelmében hat alkalommal tervezünk szakmaközi megbeszélést, meghatározott témák mentén. 
Az intézmény együttműködik mindazokkal, akik a prevenció és az alapellátás területén a gyermekkel, illetve a gyermek családjával kapcsolatba kerülhetnek /védőnői szolgálat, háziorvosi szolgálat, nevelési tanácsadó, családsegítő-, és gyermekjóléti központ, óvoda egymás kompetencia határainak kölcsönös tiszteletben tartásával.

[bookmark: _Toc132121296]Gyermekjóléti szolgáltatás 
A gyermekjóléti szolgáltatás a gyermekek érdekeit védő speciális személyes szociális szolgáltatás, mely a szociális munka módszereinek és eszközeinek felhasználásával szolgálja a gyermekek testi, lelki egészségének és családban történő nevelkedésének elősegítését, a gyermek veszélyeztetettségének megelőzését, a kialakult veszélyeztetettség megszüntetését, illetve a családból kiemelt gyermek visszahelyezését.  
A családgondozó a gyermek és a szülő közreműködésével szükség szerint értékeli a gondozás eredményességét.

[bookmark: _Toc132121297]Az ellátandó célcsoport jellemzői
Egyre több család küzd a létfenntartást veszélyeztető anyagi problémával a kialakult gazdasági helyzet miatt (élelmiszerárak drasztikus emelkedése, rezsiárak emelkedése stb.), ami elmélyülni látszik, illetve tartóssá válik, ezáltal befolyásolja a gyermekek életminőségét. A szülők helytelen életvitele, a nem megfelelő pénzbeosztás mellett a hiteltartozások folyamatos növekedése, a törlesztő részletekkel való elmaradás miatt, illetve gazdasági helyzet miatt egyre több család kerül nehéz anyagi helyzetbe. A lakásfenntartási gondokkal sújtott családok helyzetét nehezíti a munkanélküliség is. Nem találnak munkát a családok felnőtt tagjai, amit tovább nehezít az élelmiszerárak folyamatos emelkedése.
A terület sajátossága, hogy a zalakarosi gyógyfürdő és a hozzá kapcsolódó infrastruktúra, az idegenforgalom többnyire szezonális munkákat tud nyújtani. 

Az emberek nem rendelkeznek megfelelő megküzdési technikákkal az életükben és a világban kialakult helyzettel kapcsolatban, ami az emberi és családi kapcsolatrendszereken is látszik.  Problémáik megoldásában nehézségekbe ütköznek. Kevés „jó gyakorlat” mintát ismernek, inkább a destruktív megoldási stratégiák jellemzőek pl.: alkohol függőség, agresszív reakciók, sokszor tettlegességig fajuló erőszak, egyre súlyosabb mértékű magatartászavarok, szülői elhanyagolás.
 
A gyermek a családi kapcsolatrendszer minőségének érzékeny jelzője. A szülő és család által hordozott problémák megjelennek a gyermek viselkedésén, magatartásán, kommunikációján. A gyermek a saját problémáit is magával hozza, ami szintén koncentrált figyelmet kíván meg a szülőtől és a nevelési, oktatási intézménytől, illetve annak személyzetétől. 
Az ellátási területünkön egy általános iskola, egy óvoda és egy bölcsőde is működik működik. Szorosabb kapcsolatban pedig további kettő oktatási intézménnyel vagyunk (Zalaszabar, Csapi). Csapin bentlakásos iskola és óvoda is működik, mely szükség és igény esetén a környező településeken élő gyermekeket is fogadja kollégiumi elhelyezéssel. A két településről egy gyermek tanul a Csapi, három gyermek pedig a zalaszabari intézményben.
Egyre több gyermek nem érzi kötelességének a tanórákon való részvételt. A helyzet megoldásához a szülők együttműködésére is szükség van. A szülők gyakran tehetetlenek gyermekük viselkedésével szemben, nincsenek ismereteik a konfliktusok kezelésében, megoldásában. A megoldási lehetőségeket nem találják, ebben kell segítséget nyújtani számukra, továbbá a helytelen gyermeknevelési módszerek elkerülése érdekében szükséges a családgondozó beavatkozása, valamint a szülők figyelmének a felhívása a biztos, támogató családi környezet fontosságára. Azonban egyre gyakoribb probléma, hogy maguk a szülők is motiválatlanok, az alap normarendszerüknek nem része a tanulás fontossága.
A stabil értékrend hiányának, a média befolyásoló erejének következményeként a fiatal korosztály veszélyeztetettsége fokozottan erősödik. Mindezek mellett a veszélyeztetettség kialakulásának megelőzése érdekében kiemelten szükséges különféle prevenciós programok szervezése. 
[bookmark: _Toc132121298]A családsegítő, családgondozó munkája során alkalmazott módszerek 
· Problémafeltáró beszélgetés, 
· Segítő beszélgetés, 
· Célzott beszélgetés, 
· Tanácsadás (életvezetési, mentális, jogi, pszichológiai).
[bookmark: _Toc132121299]Szolgáltatások köre 
· Gyermeki jogokról, a gyermek fejlődését biztosító támogatásokról való tájékoztatás, valamint a támogatásokhoz való hozzájutás segítése;
· Tanácsadás, segítő beszélgetések;
· Hivatalos ügyek intézésének segítése;
· Pszichológiai tanácsadás;
· Jogi tanácsadáshoz jutás segítése;
· Szabadidős programszervezés (játszóházak);
· Szükséges szolgáltatáshoz (anyagi, természetbeni) jutás elősegítése.
[bookmark: _Toc132121300]Családsegítés
A családsegítés a szociális vagy mentálhigiénés, életvezetési problémák, illetve egyéb krízishelyzet miatt segítségre szoruló személyek, családok számára nyújtott szolgáltatás. A családok segítése érdekében veszélyeztetettséget és krízishelyzetet észlelő jelzőrendszer működik. A jegyző, továbbá a szociális egészségügyi szolgáltató, intézmény, valamint a gyermekjóléti szolgálat, a pártfogó felügyelői és a jogi segítségnyújtó szolgálat jelzi, a társadalmi szervezetek, egyházak, és magánszemélyek jelezhetik a családsegítést nyújtó szolgáltatónak, ha segítségre szoruló családról, személyről szereznek tudomást. A kapott jelzés alapján a családsegítést nyújtó szolgáltató feltérképezi az ellátási területen élő szociális, mentálhigiénés problémákkal küzdő családok, személyek körét és személyesen felkeresve tájékoztatást nyújt a családsegítés céljáról, tartalmáról.

[bookmark: _Toc132121301]A családsegítés keretében biztosítani kell
· A családgondozást, vagyis a családban jelentkező működési zavarok, illetve konfliktusok megoldásának elősegítését, szociális, életvezetési és mentálhigiénés tanácsadást.
· Az anyagi nehézségekkel küzdők számára a pénzbeli, természetbeni ellátásokhoz, továbbá a szociális szolgáltatásokhoz való hozzájutás megszervezését.
· Közösségfejlesztő, valamint egyéni és csoportos terápiás programok szervezését.
· A tartós munkanélküliek, a fiatal munkanélküliek, az adósságterhekkel és lakhatási problémákkal küzdő, a fogyatékossággal élők, a krónikus betegek, a szenvedélybetegek, a pszichiátriai betegek, a kábítószer-problémával küzdők, illetve egyéb szociálisan rászorult személyek és családtagjaik részére tanácsadás nyújtását, a családon belüli kapcsolaterősítést szolgáló közösségépítő, családterápiás, konfliktuskezelő mediációs programokat és szolgáltatásokat, valamint a nehéz élethelyzetben élő családokat segítő szolgáltatásokat.
[bookmark: _Toc132121302]Családgondozói feladatok
· a veszélyeztetettség, illetve a krízishelyzet megszüntetése érdekében megteszi a szükséges intézkedéseket,
· az intézkedések tényéről tájékoztatja a jelzést tevőt,
· szociális és egyéb információs adatokat gyűjt az ellátást igénybe vevő megfelelő tájékoztatása érdekében,
· pszichológiai, jogi és egyéb tanácsadást szervez,
· segíti a hivatalos ügyek intézését,
· együttműködik más intézményekkel, társadalmi szervezetekkel, csoportokkal.
A korábbi évekhez hasonlóan a tartós munkanélküliség miatti a foglalkoztatási nehézség, a lakosság eladósodása emelkedik. Az élelmiszerárak drasztikus emelkedése miatt a szegénység egyre szélesebb körben jelenik meg. A létfenntartáshoz kapcsolódó kiadások, valamint a közüzemi díjak rendezésének elmaradásaiból következő adóság csapdába került családok csak az utolsó pillanatban fordulnak segítségért. Ilyenkor legtöbbször csak a közszolgáltatók felé részletfizetési kérelmek, átmeneti segély kérelmek benyújtásában tudunk segíteni.
Ügyintézés és információ tekintetében a helyi önkormányzat által nyújtott pénzbeli és természetbeni ellátásokról, jogosultsági feltételekről kérnek információt. 
[bookmark: _Toc132121303]Veszélyeztetettségi tényezők
A gyermek veszélyeztetettsége: olyan – magatartás, mulasztás vagy körülmény következtében kialakult - állapot, amely a gyermek testi, lelki, értelmi, érzelmi vagy erkölcsi fejlődését gátolja, vagy akadályozza.

Lakáskörülmények 
- Lakás és környékének rossz állaga, higiénés állapota 
- Túlzsúfolt lakás, mennyire biztos a lakóhely
Életmód 
- A szülő egészségi állapota (pszichiátriai betegség, tartós betegség, fogyatékosság)
- Szenvedélybetegségek jelenléte (alkohol, drog, játék) 
- A felügyelet hiánya bármely családszerkezetnél 
- A szülők konfliktusos kapcsolata egymással (válás, agresszió egymással szemben) 
- Az alacsony jövedelem helytelen beosztása 

Elhanyagolás 
- Testi elhanyagolás: éheztetés, gondozási hiányosságok 
- Érzelmi elhanyagolás: ingerszegény környezet, szeretethiányos szülő-gyermek kapcsolat, közömbösség, nem kíséri figyelemmel a szülő a gyermek iskolai munkáját  

Agresszió 
- Fizikai agresszió a gyermekkel szemben: szexuális zaklatás, bántalmazás 
- Lelki agresszió a gyermekkel szemben: érzelmi zsarolás, kiabálás, veszekedés, túlzott szigor 
- Felelőtlen, következetlen szülői magatartás a gyermeknevelésben

[bookmark: _Toc132121304]A kialakult veszélyeztetettség megszüntetése
· családgondozás a családban jelentkező működési zavarok ellensúlyozására, alapvetően a gyermek érdekeit szem előtt tartva;
· családi konfliktusok megoldásának elősegítése, különösen a válás, a gyermekelhelyezés és a kapcsolattartás esetében;
· a nevelési-oktatási intézmények gyermekvédelmi feladatainak ellátásának segítése;
· felkérésre környezettanulmányt készít;
· szükség szerint kezdeményezi a hatósági beavatkozást (védelembe vétel, családból való azonnali kiemelés) a Család- és Gyermekjóléti Központ esetmenedzsere révén, vagy a hatóságnál közvetlenül.
[bookmark: _Toc96518283]
[bookmark: _Toc96518284][bookmark: _Toc132121305]Tervek
· 2022-es évben igyekszünk megszervezni a 6 jelzőrendszeri értekezletet;
· részt szeretnénk venni az iskolai prevenciós előadásokon, amennyiben az oktatási intézmények erre lehetőséget biztosítanak;
· változatlanul kérjük az együttműködést a jótékonysági akciókkal kapcsolatban;
· jogszabályok nyomon követése folyamatos feladat;
· prevenciós tevékenység más szolgálatokkal együttműködve.

[bookmark: _Toc132121306]Adatnyilvántartás, adatkezelés 
Alapja a KENYSZI rendszer, ahol az ellátásban részesülő személyek természetes személyazonosító adatainak tárolása, nyilvántartása történik jogszabályi előírásoknak megfelelően. 
A 2021-es évben bevezetésre került egy új rendszer, a Gyermekeink védelmében elnevezésű rendszer (GYVR), ami nagyobb adminisztrációs terhet ró a szakemberre, hiszen nem csak papíralapon kell vezetni a dokumentációt. A rendszer bevezetésével a papíralapú dokumentációt fel kell tölteni a rendszerbe is. 
Az esetek iratanyagának tárolása esetdossziéban, zárt szekrényben történik.
Adatbázisunk tartalmazza az ellátók és szolgáltatók elérhetőségeit, tevékenységét. Az adatbázis frissítése folyamatosan történik. Kialakítása lehetővé teszi, hogy minden hozzáférhető, kikereshető, tovább küldhető legyen a jelzőrendszeri tagok számára.

[bookmark: _Toc132121307]Egyéb fontos információk
· Decemberben sikeresen megszerveztük a Jótékonysági Mikulásfutást a Zalakarosi Futrinkák, a Tourinform Iroda, a Szociális Alapellátó Szolgálat és a Zalakarosi Család-és Gyermekjóléti Szolgálat munkatársainak közreműködésével. Nevezési díjként ezúttal is tartós élelmiszert vártak a szervezők. Szolgálatunk 10 rászoruló családnak tudott összeállítani csomagot (sokkal többnek is tudtunk volna adni) a SZASZ pedig 16 ellátottjának tudott csomagot eljuttatni.
· A Nagykanizsai Család-és Gyermekjóléti Központ karácsonyra 7 csomagot bocsátott rendelkezésünkre, melyet Szolgálatunk a rászoruló családok között osztott szét.
· A Zalakarosi Óvoda és Bölcsőde közreműködésével a tavalyi évben is megszerveztük a ”Szeretet dobozban” akciót, melynek eredményeként ajándékokat tudtunk szétosztani a rászoruló kisgyermekes családoknak, melyet ezúton is szeretnénk még egyszer megköszönni a családok nevében is.
· 2022. novemberében Szolgálatunk kapott egy A regionális diszpécserszolgálatok és a család-és gyermekjóléti szolgálatok és központok együttműködését szabályozó protokollt, melynek tartalma szerint a fűtetlen ingatlanokban élő, testi épséget veszélyeztető lakhatási körülmények között, krízishelyzetben élő emberek helyzetének megoldása, kezelése elsődlegesen a központok és a szolgálatok feladata. 
· A tavalyi évben volt Kormányhivatali ellenőrzés, ahol mindent rendben találtak, a korábbi családsegítő által készített Szakmai Program átdolgozását kérték, mely még folyamatban van.
[bookmark: _Toc132121308]Összegzés
A családsegítő munkáját sok esetben összekeverik a szociális ügyintézői feladatokkal annak ellenére, hogy ez annál összetettebb. Tevékenységünk túlmutat az egyszerű ügyintézéseken és dokumentumkitöltéseken, hiszen itt nevelési problémákat és életvezetésből adódó problémákat, hatósági intézkedésekben való részvétel, családi konfliktusok kezelésében is segítenünk kell szükség esetén. Legyen az egy egyszerű tanácsadás (pl. lakókörnyezet tisztán tartása, személyi higiéné) vagy mentális vagy szenvedélybeteg támogatása, de ez néhány feladat a számtalan másik közül.  
Meglátásom szerint az intézmény ellátási területén a jelzőrendszer aktívan és hatékonyan működik, amely nagymértékben elősegíti a sikeres munkavégzést. Erre nagy szükségünk lesz a jövőre nézve is, mert a tapasztalatok szerint a családok, a gyermekek problémái egyre nagyobb arányba fognak előkerülni. A gyermekjólét és a családsegítés tapasztalatai, problémái összecsengenek. Ezek a problémák magukkal hozzák majd a mentális problémák kialakulását is, ami a gyermekek számára súlyos veszélyeztető tényezővé válhat. A családnak nagy szerepe van a gyermeknevelésben. Amennyiben a jövő nemzedékéért tenni akarunk, a családokat kell megerősíteni és támogatni a lehetőségeinkhez mérten. 

Fontosnak tartom a szolgáltatás szakmai színvonalának emelése céljából a korábbi évekhez hasonlóan a jelzőrendszeri tagokkal kiépített együttműködés fenntartását. A Zalakarosi Család-és Gyermekjóléti Szolgálat jó hírnevéhez, elengedhetetlen a személyes kapcsolatok, személyes találkozások folyamatos fenntartása és ápolása.
Köszönetemet fejezem ki ezúton is a család-és gyermekjóléti szolgálat munkáját segítő munkatársaknak, szakembereknek.

Zalakaros, 2023.04.11.
			
  Szabó Valéria
									    családsegítő 


4. A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők működését engedélyező hatóság ellenőrzésének alkalmával tett megállapítások bemutatása.

· 2022. évben nem volt szakmai ellenőrzés. 

5. Jövőre vonatkozó javaslatok, célok meghatározása a Gyvt. előírásai alapján (milyen ellátásokra és intézményekre lenne szükség a problémák hatékonyabb kezelése érdekében, gyermekvédelmi prevenciós elképzelések).

· A családnak nagy szerepe van a gyermeknevelésben. Amennyiben a jövő nemzedékek érdekében tenni akarunk valamit, elsősorban a családokat kell erősíteni és támogatni, hogy szocializációs alapfeladatuknak minél jobban meg tudjanak felelni. Az anyagi biztonságot a munkavégzés során szerzett jövedelem adja, így a munka világából másfelé orientálódó szülők munkavállalásra való ösztönzése továbbra is kiemelt cél. A gyermekek helyzetének javítása érdekében még szorosabb együttműködés a családokkal, különös tekintettel a gyermeki jogok érvényesítésére. A településen élő fiatalkorúak és gyermekek jelentik városunk jövőjét is, ezért tartom szükségesnek a helyes életvezetési szabályokat gyermekkorban tudatosító nevelését - prevenció keretében – az óvodai és iskolai oktatás keretein belül. 


6. A bűnmegelőzési program főbb pontjainak bemutatása (amennyiben a településen készült ilyen program), valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása.

A bűnmegelőzés területén az önkormányzat együttműködik a polgárőrséggel, illetve a Zalakaros Közbiztonságáért Közhasznú közalapítvánnyal. .Az alapítvány évente beszámolt tevékenységéről az alapítónak. Az önkormányzat évente tárgyalja a település közbiztonságáról szóló beszámolót. 

Az idegenforgalmi szezonban Bűnmegelőzési iroda működik a településen. 

A rendőrőrs évente továbbra folytatja az Iskolákban elkezdett és sikeresen folyó D.A.D.A. oktatást, emellett az egy iskola-egy rendőr mozgalomban részt vesznek kollégáik, jellemzően a területileg illetékes körzeti megbízottak. Ez utóbbi tevékenység esetenként az óvodákra is kiterjesztésre került.

Gyermekkorú és a fiatalkorú bűnelkövető a településen nincsen. 


7. A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drogprevenció stb.).

· - helyi polgárőr szervezet, valamint a Zalakaros Közbiztonságáért Közhasznú Közalapítvány együttműködik az önkormányzat bűnmegelőzési tevékenységben, a bűnmegelőzési program végrehajtásában.
· - az önkormányzat jelentős hangsúlyt fektet a civil szervezettel való szoros kapcsolat fenntartására, anyagi lehetőségei szerint támogatja e szervezetek gyermekjóléti, gyermekvédelmi tevékenységét. A civil szervezetek elsőlegesen a közösségi programok megvalósításában vesznek részt. Önkormányzati alap-, vagy szakellátás feladatát Zalakaroson civilszervezet nem látja el. 
· - Az Önkormányzat Ifjúságpolitikai koncepciójában és Cselekvési tervében meghatározott gyermekvédelmet, továbbá az ifjúság érekeit szolgáló feladatok megvalósítására folyamatosan jelentős hangsúlyt kell fektetni önkormányzati feladatok ellátása során, valamint a civil szervezetek bevonásával.  
· -  A Zalakarosi Iskoláért Alapítvány célja a gyermekek jobb tanulási feltételeinek megteremtése, a tehetséges és lemaradó gyermekek felkarolása. Díjat létesített azon gyermekek részére, akik munkájuk alapján méltók az elismerésre. Támogat bármely szervezetet vagy tevékenységet, amely a célok eléréséhez értékes és jelentős, széles körben hasznosítható eredményt ígér. Az oktatómunka színvonalának emelése korszerű taneszközök, kísérleti- és szemléltető eszközök vásárlásával.



Határozati javaslat: 

Zalakaros Város Önkormányzat Képviselőtestülete

1./ a gyermekek védelméről és a gyámügyi igazgatásról szóló 1997. évi XXXI. törvény 96.§. (6) bekezdése szerint a helyi önkormányzat a gyermekjóléti és gyermekvédelmi feladatainak ellátásáról - a külön jogszabályban meghatározott tartalommal – elkészített átfogó értékelést az előterjesztésnek megfelelően elfogadja. 

2./ felkéri az aljegyzőt, hogy az elfogadott beszámolót a Zala Vármegyei Kormányhivatal Hatósági Főosztály Szociális és Gyámügyi Osztályának küldje meg. 

Határidő. 2023. május 31. 
Felelős: Torma László aljegyző 
Operatív felelős: Sárempekné Bakonyi Judit igazgatási ügyintéző


Zalakaros, 2023. április 18.
                                                                                                                    


Novák Ferenc  
             polgármester

